text: Jaime Baltasar Martínez Compañón
  
  publiceret: 2020-05-07 16:16:19+02:00
  Jaime Baltasar Martínez Compañón, 1735-1797, spansk biskop, som virkede i Trujillo i Peru 1779-90. Martínez Compañón lod i det ni bind store værk Trujillo del Peru udfærdige 1411 akvareller, der bl.a. viser de første landkort over bispedømmet, prospekter over byer og landsbyer og dagliglivet blandt Perus befolkningsgrupper. I 1790 lod han en stor arkæologisk, antropologisk og botanisk samling sende til det nyindrettede kabinet for naturhistorie og antikviteter i Madrid. Martínez Compañón døde som ærkebiskop i Bogotá i Colombia.